ועדת הכלכלה, כנסת 16, פרוטוקול מספר 548, 2005-12-05 10:30

אמנון כהן: שלום לכולם, אני פותח את הדיון בנושא:

אמנון כהן: הצעת חוק פקודת התעבורה (תיקון - הגדרתו של רכב עבודה), התשס"ד-2004, של חברת הכנסת נעמי בלומנטל.

אמנון כהן: הנושא השני הוא: הקלות בתשלומים למורי הנהיגה.

אמנון כהן: אנחנו דנו בהצעת החוק של חברת הכנסת בלומנטל בדיון הקודם, ותוך כדי דיון התעוררה העובדה שיש אי הבנות ובעיות בין מורי הנהיגה לבין משרד האוצר.

אמנון כהן: המציעה רצתה להסדיר את זה בגדול, וראינו שהיא מוכנה להסיר את ההצעה אם יבואו להסדר, פשרה והבנות.

אמנון כהן: חבר הכנסת בנלולו לקח על עצמו לפשר ולגשר בין הצדדים, ואני שמח שהצדדים הגיעו להבנה מול האוצר.

אמנון כהן: נשמע מנציג האוצר מהו ההסכם שהגעתם אליו, ולאחר מכן נחליט אם זה פותר את הענין ואם אנחנו מסירים את הצעת החוק של חברת הכנסת בלומנטל, או שאנחנו ממשיכים לקדם את הצעת החוק אם לא הגענו להסדר.

אמנון כהן: אולי נלביש את ההסכם הזה בתוך הצעת החוק, או כל ואריציה אחרת – אולי נכין אותה לקריאה ראשונה.

אמנון כהן: אנחנו רוצים להגיע להסדר – אם יש הבנות בין כל הצדדים וכולם מרוצים, גם אנחנו מרוצים.

אמנון כהן: שלום לכולם, אני פותח את הדיון בנושא:

אמנון כהן: הצעת חוק פקודת התעבורה (תיקון - הגדרתו של רכב עבודה), התשס"ד-2004, של חברת הכנסת נעמי בלומנטל.

אמנון כהן: הנושא השני הוא: הקלות בתשלומים למורי הנהיגה.

אמנון כהן: אנחנו דנו בהצעת החוק של חברת הכנסת בלומנטל בדיון הקודם, ותוך כדי דיון התעוררה העובדה שיש אי הבנות ובעיות בין מורי הנהיגה לבין משרד האוצר.

אמנון כהן: המציעה רצתה להסדיר את זה בגדול, וראינו שהיא מוכנה להסיר את ההצעה אם יבואו להסדר, פשרה והבנות.

אמנון כהן: חבר הכנסת בנלולו לקח על עצמו לפשר ולגשר בין הצדדים, ואני שמח שהצדדים הגיעו להבנה מול האוצר.

אמנון כהן: נשמע מנציג האוצר מהו ההסכם שהגעתם אליו, ולאחר מכן נחליט אם זה פותר את הענין ואם אנחנו מסירים את הצעת החוק של חברת הכנסת בלומנטל, או שאנחנו ממשיכים לקדם את הצעת החוק אם לא הגענו להסדר.

אמנון כהן: אולי נלביש את ההסכם הזה בתוך הצעת החוק, או כל ואריציה אחרת – אולי נכין אותה לקריאה ראשונה.

אמנון כהן: אנחנו רוצים להגיע להסדר – אם יש הבנות בין כל הצדדים וכולם מרוצים, גם אנחנו מרוצים.

אמנון כהן: אגב, אני מאמין בהבנות ובהסכמות בין כל הגופים, ולא בחקיקות.

אמנון כהן: החקיקה היא במצב שבו אין ברירה, ואז אנחנו צריכים להתערב בחקיקה.

אמנון כהן: לכן אני מאוד שמח שהגעתם להסכמה שלא באמצעות חקיקה.

אמנון כהן: זו הדרך האמיתית.

בועז סופר: לפי שלושה ימים הוכחתי - - -

אמנון כהן: נכון, הצעת החוק שלי ושל חבר הכנסת שלגי, בנושא הרכבים ההיברדיים.

אמנון כהן: ערכנו כאן דיון ורצינו לחוקק חוק, ובועז סופר אמר לי: תן לי, ובאמת עמד בהבטחה--

דוד טל: אני מוכרח לומר לך שזאת רוח רעננה במסדרונות האוצר.

דוד טל: לא היה דבר כזה.

אילן ליבוביץ: כי זו רשות המסים ולא משרד האוצר.

אמנון כהן: אני חושב שיש נכונות אצל כל הצדדים לבצע את כל הדברים האלה בהבנות ובהסכמות.

אמנון כהן: נמצאים כאן אנשים שיש להם האפשרות, היכולת והסמכות, והם לוקחים את זה במובן החיובי.

בועז סופר: היו חמש נקודות עיקריות: (א) פחת; (ב) תיאום הוצאות; (ג) אגרת רכב; (ד) פיקוח על מחירים; (ה) מס הקניה, שמגולם בהצעתה של חברת הכנסת בלומנטל.

בועז סופר: אנחנו יודעים לפתור בעיות נקודתיות, ואנחנו מאוד חוששים מהשלכות רוחב.

בועז סופר: לכן באנו להקל על המצוקה של הענף.

בועז סופר: אנחנו מאוד מקווים שלא נהיה כאן אור בודד באפלה.

בועז סופר: כי אם לא ייערך שידוד מערכות בענף, מטבע הדברים ההטבות האלה נבלעות תוך שנה וחצי, ועוד שנה אף אחד לא זוכר כלום.

דוד טל: למה אתה מתכוון?

בועז סופר: אני מתכוון לכך שאם המצוקה היא מצוקה מבנית, לבוא ולעשות עכשיו הקלות זה אקמול לחולי סרטן.

בועז סופר: אם באמת רוצים לטייב את הענף, ולהציב אותו על קרקע מוצקה – כי הטענה הנשמעת היא שהענף נמצא בתהליך הידרדרות.

בועז סופר: זה לא שהוא התייצב וכעת הם אומרים: בואו נתאושש.

בועז סופר: הם בעצם באו ואמרו: תעזור לנו לבלום את ההידרדרות; יש כניסה של גורמים רבים לענף, החסם הוא נמוך יחסית, ונוצר מצב שבו יש הצע אדיר של מורי נהיגה.

בועז סופר: מה שקורה הוא שזה לא סתם משפיע על המחיר – כי זה מבורך, ואני לא מאמין שמישהו יגיד שהתחרות לא מבורכת – אלא יש שלב שבו זה עלול לפגוע באיכות הנהיגה ובאיכות כלי הרכב.

בועז סופר: אמרתי גם בפעם הקודמת: בואו נחפש את הדרכים לסייע לענף.

בועז סופר: לא מדובר במתן הטבה גרידא – לתת הטבה זאת לא חכמה.

בועז סופר: לכן ניסינו לבחון איפה אנחנו מסוגלים ואיפה לא.

בועז סופר: לטעמי, הגענו לסיכום סביר.

בועז סופר: הייתי רוצה שלא לתת כלום, אבל במסגרת סיכום, זה בהחלט - - - (א) לגבי הפחת: היום מורי הנהיגה מוחרגים, ומקבלים פחת של 20% ולא של 15%.

בועז סופר: להבנתי, הגענו לסיכום לפיו זה יועלה ל-25%.

בועז סופר: (ב) תיאום הוצאות: למורה נהיגה יש בבעלותו שני כלי רכב – ומהנתונים שבידנו מדובר בכמעט מחצית; כ-1,600 מתוך כ-3,500.

בועז סופר: אומרים מורי הנהיגה בהגינות רבה: נכון שלמחציתם לפחות יש רכב נוסף, אבל לא תמיד זה רכב שמשמש גם הוא לייצור הכנסה.

בועז סופר: אבל, הם אומרים: אם הרכב כן משמש לייצור הכנסה, אל תעשה לנו תיאום הוצאות.

בועז סופר: בעברית: היום אני מכיר לכל רכב עסקי בהוצאות רק מעל 10 אלף ק"מ.

בועז סופר: הרכב השני, גם הוא מעל 10 אלף ק"מ, ונוצר מצב שבו אין פה המשכיות, לכאורה.

בועז סופר: אומרים מורי הנהיגה, וקבלנו את הטענה, שאם יוכח שהרכב אכן משמש לייצור הכנסה, אנחנו נקבע את הקריטריונים ונעשה דברים סבירים.

בועז סופר: אני חושב שהם גם רוצים את זה: כי גם מורה נהיגה שבא ואומר שהוא רוצה להלחם על פרנסתו, והרכב השני באמת משמש אותו, לא רוצה שמי שלא משתמש בו – ובן הזוג נוסע עם זה לצרכים פרטיים – גם הוא אומר:

בועז סופר: אל תתן לו, כי אז אתה פוגע בי, שעובד בצורה חוקית ולגיטימית.

בועז סופר: לכן אנחנו נבוא ונכיר ברכב השני, ולא נערוך לו תיאום הוצאות.

בועז סופר: אנחנו נקבע את הקריטריונים – נשב אתכם ונקבע מה סביר ומה לא סביר, כדי שלא ליצור מצב שבו אנחנו נותנים סתם, ולחינם.

בועז סופר: ולכך התכוונתי: כשאנחנו מדברים על משהו מבני, אני אומר שאם אני אתן גורף לכולם, לא עשיתי כלום.

בועז סופר: כולם יקנו, ירשמו את הרכב השני על שם האישה או הבעל, הילד, ייסעו עם זה, ושום דבר לא תשיג בבחינת רכב נוסף שמשמש לייצור הכנסה.

בועז סופר: כאן למעשה הם באים ואומרים: אם אני לוקח את הדוגמה הטריוויאלית ביותר – רכב ידני ורכב אוטומטי.

בועז סופר: הם אומרים לי: מה אתה רוצה?

בועז סופר: אנחנו לא יכולים ללמד אוטומטי ברכב ידני.

בועז סופר: לכן אנחנו חייבים שני כלי רכב.

בועז סופר: אנחנו רוצים להתייעל.

בועז סופר: כאן אנחנו אומרים: בסדר, אנחנו נלך אתכם.

דוד טל: יש גם מיתקונים אחרים ברכב ללימוד נהיגה, נכון?

דוד טל: אשתי לא תהיה מוכנה לנהוג כנראה על רכב שיש לו מיתקונים נוספים.

שמואל ויינשטיין: זה לא מפריע.

שמואל ויינשטיין: פדלים קטנים בצד.

בועז סופר: זה לא החסם.

בועז סופר: (ג) הנושא השלישי הוא אגרת הרישוי.

בועז סופר: ידיד מר שוקי שדה ואנוכי ניסינו לראות איך אנחנו מסוגלים לחיות עם רכב ראשון ורכב שני – אנחנו לא חיים עם זה, לא כלכלית, לא מיסויית, לא משפטית ולא טכנית.

בועז סופר: זה לא אומר שמה שכתוב כאן לא ייושם.

בועז סופר: כתבתי בצורה מפורשת: בהנחה שאנחנו לא יכולים לקיים את זה, אנחנו נשווה את האגרה על רכב בנזין ורכב דיזל כבר בקרוב.

בועז סופר: לא נחכה להסדר הסולר, וכולי.

בועז סופר: אני רוצה להדגיש: למרות שלכאורה טוענים כנגדי שלמעשה לא עשיתי כלום, אלא הקדמה בלבד, כי מלכתחילה הבטחנו שאם יועלה המס על הסולר אנחנו נוריד את האגרה לכל כלי הרכב.

בועז סופר: אז אומרים לי: מה הועילו חכמים בתקנתם.

בועז סופר: מכיוון שמורי נהיגה הם לא כאחד העוסקים, והם מוחרגים ומוגדרים כמי שזכאי – כמו שבתקנות מע"מ אנחנו מחריגים את מורי הנהיגה, את האוטובוסים הציבוריים הזעירים ואת המוניות, ואומרים שהם קבוצה נפרדת – גם בהסדר הסולר הם קבוצה נפרדת.

בועז סופר: בעברית: הם מקבלים החזר.

בועז סופר: מרגע שבו הם מקבלים החזר, אני אומר: למה שאני אתן לכם את האגרה הרגילה?

בועז סופר: אני צריך לקחת קנס, תוספת – תקראו לזה איך שאתם רוצים – וכאן אמרתי שאנחנו מוותרים ואנחנו לא נכנס לזה.

בועז סופר: זה יכול להיות כ-1,000 ש"ח לשנה לצורך הענין, ואמרנו שאנחנו לא מתעסקים עם זה, ולמעשה נבוא ונשווה בנזין לדיזל.

בועז סופר: אני מוכן ללכת מעבר לזה – אני אציע כדי שזה יהיה הגון וראוי ועל השולחן: מכיוון שיש לנו באמת בעיה אמיתית לבוא ולהגיד אם זה רכב ראשון, רכב שני, הוא מכר או קנה – וזה לא קשור לגובה האגרה – אנחנו לא נצא מזה; לכן אנחנו מציעים: לכל כלי הרכב שמשמשים את מורי הנהיגה – ובדרך כלל זה שניים, אני לא מכיר מישהו שהוא מעבר לזה.

בועז סופר: זה נדיר – רכב קטן, גדול, ג'יפ, דיזל, לא משנה, ישלם בדיוק לפי קבוצת המחיר, גם אם הוא הרכב השני.

1028: מה זה קבוצת המחיר?

בועז סופר: אסביר: קבוצת המחיר זה בהתאם למחיר הרכב.

בועז סופר: יש שבע קבוצות.

בועז סופר: נניח שלמורה נהיגה יש שני כלי רכב – טויוטה קורולה בקבוצה 2 ומזדה 6 בקבוצה 4.

קריאה: או ג'יפ ארבע-על-ארבע.

בועז סופר: דוגמה עוד יותר טובה.

בועז סופר: שם יש למשל גם דיזל, כי בדרך כלל ארבע-על-ארבע זה גם דיזל.

בועז סופר: ואז יש תוספת של הדיזל.

בועז סופר: אנחנו בעצם אומרים, שכדי שלא לסבך את המערכת אנחנו מוותרים על הכל; נעשה את זה פשוט: כל רכב שמשמש ללימוד נהיגה, לא תהיה שום תוספת.

בועז סופר: כלומר, בנזין ודיזל יהיו זהות לחלוטין, לפי הקבוצה.

1028: וכמה כסף?

בועז סופר: לפי הקבוצה – אם קנית רכב ב-300 אלף ש"ח, זה 3,000 ש"ח.

בועז סופר: אם קנית ב-100 אלף ש"ח, זה אלף ש"ח.

1028: מה עשית כאן?

1028: לא הבנתי כלום.

בועז סופר: אם יש לכם את הרכב השני, שהוא למשל - - -

1028: זה לא מעניין.

1028: הם לא רוצים.

דוד טל: הם רוצים.

אמנון כהן: זאת הטבה.

אמנון כהן: למה הם לא רוצים?

1028: היה סיכום.

דוד טל: אני שומע מה הוא אומר לי, ואני יודע שיש הבדל בין רכב אחד לשניים.

בועז סופר: מה זה "היה סיכום"?

בועז סופר: אני הולך מעבר לסיכום.

אמנון כהן: תקרא את הסיכום.

בועז סופר: "אגרת הרישוי לרכב פרטי המשמש ללימוד נהיגה, והוא מונע במנוע דיזל, תושווה כבר בינואר הקרוב לאגרת הרישוי לרכב בעל מנוע בנזין, וזאת למרות שמורי הנהיגה זכאים להחזר חלקי בעקבות הסדר הסולר, מה שעשוי להצביע כי יש לקבוע אגרה גבוהה יותר לרכב דיזל לעומת רכב בנזין, כמקובל היום.

בועז סופר: " אני לא יודע – לדעתי אני כתבתי את זה, ואתם רואים שזהו הסיכום.

בועז סופר: ובהמשך: "לענין השוואת האגרה לאגרה המוטלת על מוניות, הרי שהדבר מותנה בישימות הטכנית" – ואמרתי שאנחנו לא מסוגלים לחיות עם זה.

בועז סופר: אבל חשוב להבין, וזה מה שכתוב: "כי רכב שני ישלם אגרה מלאה (בהתאם לאגרה המוטלת על רכב בנזין או דיזל).

בועז סופר: " מה אני בא ואומר?

בועז סופר: גם אם הרכב השני הוא רכב דיזל, אני לא נכנס לזה.

בועז סופר: כל רכב שמשמש ללימוד נהיגה, ישלם כאילו זה רכב - - -

קריאה: מה יקרה בראשון ליולי 2008, כשכל הרכבים – בין דיזל ובנזין – יהיו אחד לאחד אותו הדבר?

בועז סופר: אתם מקבלים החזר.

בועז סופר: אתם צריכים לא זכאים לאותה אגרה.

בועז סופר: אתם צריכים לשלם אגרה גבוהה יותר.

בועז סופר: ניקח מקרה לדוגמה: עוסק רגיל ישלם מס על סולר בשנת 2010 לפי 2.2 ש"ח לליטר.

בועז סופר: מורה נהיגה ישלם 1.2 ש"ח לליטר.

בועז סופר: לדעתי, זאת הטבה.

בועז סופר: ואז אנחנו אומרים: במקום שהאגרה תהיה מוגדלת--

1028: לדעתך, הטבה היא גם אם אני משווה את המונית לרכב של מורה נהיגה, שהוא רכב עבודה, גם מס הקניה צריך להיות הטבה אותו הדבר.

1028: אבל לא עשינו את זה, והלכתי אתך בדרך - - -

בועז סופר: מס הקניה צריך להיות אותו הדבר – צריך לבטל את הפטור ממס על מוניות.

בועז סופר: זאת דעתי.

בועז סופר: אני אומר את זה בצורה גלויה וברורה.

1028: הבעיה היא שעד היום אתה לא מוכן לסדר לי דבר אחד: להגדיר מהו רכב עבודה.

1028: אם היית מגדיר מהו רכב עבודה היינו פותרים את כל הבעיה.

דוד טל: לכן נכנסו לזה – כדי שלא להכנס לרכב עבודה.

בועז סופר: אני לא מבין, למה ללכת ככה?

בועז סופר: רוצים לסייע ולתת הטבות?

בועז סופר: יש דלת.

בועז סופר: למה חלון?

1028: אם רצינו לסיים, היית בא בגישה אחרת.

1028: אבל בועז, יש לי ניסיון ארוך אתך במשך שלוש שנים בוועדות כספים וכלכלה.

1028: לכן אני צריך להביא פירושים כאן על כל דבר.

1028: אני לא כזה חכם כמוך, מה לעשות.

1028: ועל כל דבר אני צריך להביא לכאן עשרה יועצים משפטיים נוספים.

1028: היה סיכום, ואני מבקש שתכבד אותו.

1028: אל תתן לי הטבות נוספות כרגע.

1028: אני לא מבקש ממך שום דבר טוב יותר מכפי שאמרת לי עד היום.

1028: אני רוצה דבר אחד: תעמוד מאחורי המילה שלך שאמרת לי.

1028: לגבי נושא הפחת – סיכמנו.

1028: לגבי נושא תיאום ההוצאות – סיכמנו.

1028: לגבי נושא האגרה של הרכב, כפי שמשלמים למונית – אותו גובה לרכב אחד.

1028: רכב שני – לא רוצה.

1028: תודה רבה, לא צריך.

1028: מודה לך אדוני – אולי בכנסת הבאה.

1028: תשאיר לנו משהו לעשות בעוד מאה שנה.

1028: כרגע זה מה שאני מבקש ממך.

בועז סופר: זה מה שאתה מבקש; זה לא מה שסוכם.

1028: זה בדיוק מה שסוכם.

בועז סופר: אדוני, יש כאן מכתב.

בועז סופר: זאת הבנת הנקרא.

1028: אבל אני מכיר את בועז סופר, ואני אומר לך שיש כאן שתי דרכים: יכול להיות שאתה מנסה כרגע להתחכם אתי בדברים אחרים – אין לי בעיה.

1028: אבל אני אומר לך: אמרת דבר אחד פשוט בסיכום שביני לבינך.

1028: אמרת לי: תשמע, דני, אנחנו מסכמים שעל רכב אחד אנחנו משלמים כפי שמשלמים אגרה על מונית, ואנחנו צריכים לסגור את זה עם משרד התחבורה.

בועז סופר: זה לא מה שאמרתי.

1028: זה בדיוק מה שאמרת.

בועז סופר: חבר הכנסת בנלולו, זה מכתב שמופנה אליך.

בועז סופר: אתה העברת את זה לוועדת הכלכלה.

1028: אני הבאתי בדיוק את מה שאמרת.

1028: אם אתה כרגע מנסה להביא לכאן הסברים אחרים, ומה שכתבת כאן שונה ממה שסיכמת אתי.

1028: אולי קשה לך לומר שסיכמת אתי.

1028: סיכומים עם עוד חברי כנסת – זה היה הסיכום עם חבר הכנסת דניאל בנלולו.

1028: אולי זה לא מקובל עליך היום.

1028: לפני שלושה חודשים הכל היה בסדר ביני לבינך.

1028: אתה לא מכבד הסכמים.

בועז סופר: אני לא רוצה לדבר על מי שמכבד או לא מכבד הסכמים.

בועז סופר: כתוב במפורש.

1028: יכול להיות שאתה לא מעונין לכבד הסכמים.

בועז סופר: תאמץ את המכתב.

בועז סופר: אני מציע מעבר למכתב.

1028: אני רוצה לאמץ אותו על פי מה שאני אומר, ולא על פי מה שאתה אומר.

אמנון כהן: חבר הכנסת בנלולו, הוועדה קבלה את המכתב מ-25 ספטמבר.

1028: אדוני היושב ראש, יש כאן בעיה דחופה: הייתי בדיון על הסרת חסינות, ולכן אני חייב להכנס בעוד דקה לדיון.

1028: אבל אני מבקש שלא להצביע.

אמנון כהן: אתה לא יכול לומר לי מה לעשות.

1028: אני מבקש ממך.

1028: מדובר כאן בחבר כנסת.

אמנון כהן: גם כאן יש שאלה אם להמשיך בדיון או לא.

אמנון כהן: אני רוצה להבין: את המכתב שמופנה אליך על ידי בועז סופר לחבר הכנסת בנלולו ב-25 בספטמבר – אני צריך לאשר או לא לאשר.

אמנון כהן: נכון?

אמנון כהן: מקובל עליך מה שכתוב כאן?

1028: לא – לדבר הזה הוא היה צריך להביא דבר נוסף.

אמנון כהן: לא כתוב לי כאן.

1028: אז אני אומר לך.

1028: אם אתה רוצה להביא ככתבו וכלשונו - - - לא להביא את זה ככתבו וכלשונו.

אמנון כהן: אתה בקשת את זה.

1028: אני ביקשתי ממך – הוא היה צריך להביא לכאן היום פתרון אחד נוסף – איך משלמים לרכב אחד.

אמנון כהן: אתה לא כתבת לי את זה במכתב שלך.

אמנון כהן: הנה המכתב שלך: "להלן הסיכום שהתקבל לאחר פגישה עם נציג האוצר מר בועז סופר סמנכ"ל רשות המסים.

אמנון כהן: אבקש להביא את הסיכומים הנ"ל לאישור ועדת הכלכלה.

אמנון כהן: " לא אמרת לי כלום.

1028: אני לא רוצה שום הטבה מעבר למה שהוא סיכם אתי.

1028: אני לא רוצה על הרכב השני.

אמנון כהן: זה בסדר, מה שכתוב כאן?

1028: כן – על רכב אחד.

1028: אבל שיצהיר כאן לפרוטוקול בדיוק כמה עולה על רכב אחד.

1028: זה הכל.

דוד טל: אדוני, אני רוצה להוסיף משפט, ברשותך: עם כל הכבוד לידידי חבר הכנסת בנלולו, אם המכתב הזה נשלח אליך, יכול מאוד להיות שאתה חלוק על סעיף כזה או אחר--

1028: אני לא חלוק.

דוד טל: --היית צריך לכתוב אליו מכתב, ובו אתה מפרט שאתה חלוק על סעיף מסוים.

דוד טל: זה לא הסיכום.

1028: אני לא חלוק.

1028: הוא בא עם רעיון חדש.

1028: אני לא חלוק.

דוד טל: הבנתי שזה מסוכם ביניכם.

1028: זה מסוכם.

1028: אני לא חלוק על מה שהוא אומר.

1028: אני לא רוצה את הרעיון החדש שלו.

אמנון כהן: חברים, אני רוצה להעביר את זה.

1028: לא – תעביר את זה עם התוספת שאני אמרתי, ולא עם מה שהוא אמר.

אמנון כהן: אין תוספת – מה שכתוב כאן.

1028: בלי התוספת שלו לשני רכבים.

בועז סופר: התוספת שלי כתובה כאן.

1028: אז היא לא מקובלת עליי.

1028: אם כך, הוא הטעה אותי.

1028: אני אומר כאן לפרוטוקול: בועז סופר, נציג האוצר, הטעה אותי ושיקר אותי.

1028: אני אומר לך שהוא שיקר אותי.

1028: טעיתי - הוא שיקר אותי.

דוד טל: הוא בא בידיים נקיות.

אמנון כהן: הוא לא שיקר אותך.

אמנון כהן: לא הבנת נכון.

אמנון כהן: אבל זה כתוב כאן.

1028: מה שסיכמתי אתו זה לא מה שהוא כתב כאן.

קריאה: אז למה בקשת שנקיים את הדיון?

1028: אם הוא חוזר בו ואומר בדיוק את מה שהוא סיכם אתי – על רכב אחד בלבד, כפי שמשלמים אגרה על מוניות.

בועז סופר: פי וליבי שווים.

בועז סופר: אני לא יודע מה אתה רוצה ממני.

1028: אני לא רוצה את ההטבה הנוספת על רכב שני.

1028: אתה מוכן להוריד אותה?

בועז סופר: אתה לא רוצה הטבה?

1028: לא.

קריאות: - - -

1028: אני מודה: הוא הטעה אותי.

אמנון כהן: אני לא צריך לאשר כאן שום הסכמים.

אמנון כהן: אומנם את עמלות הבנקים עשינו כאן

אמנון כהן: בעסקת חבילה – בלי חקיקה ובלי כלום – עם המפקח על הבנקים, כי לא רצינו חקיקה.

אמנון כהן: גם כאן, הבנתי שיש איזושהי הבנה ביניכם.

אמנון כהן: ההבנה כתובה כאן.

אמנון כהן: אני לא רציתי לקיים את הדיון הזה, אבל חבר הכנסת בנלולו ביקש ממני.

אמנון כהן: אמרו – בואו נכניס את זה לתוקף.

אמנון כהן: דיברתי עם מר בועז סופר, ושאלתי אותו: זה הסיכום שהגעתם אליו?

אמנון כהן: הוא אמר לי: כן.

אמנון כהן: חבר הכנסת בנלולו כותב לי שזה הסיכום שהגיעו אליו.

אמנון כהן: אין כאן דברים חדשים.

1028: יש, הוא רוצה להביא.

אמנון כהן: שוב – אני מתייחס לסיכום שלפניי.

אמנון כהן: או שזה סיכום או שזה לא סיכום.

אבי קרמר: הסיכום בסדר.

אמנון כהן: מה שכתוב כאן בסדר?

אבי קרמר: מה שכתוב כאן הוא בסדר.

אבי קרמר: הסיכום נכתב בצורה כזאת, לפיה מר בועז סופר מקבל את ההצעה הראשונה – בשלב הראשוני הוא מאחד את כל רכב לימוד הנהיגה, ומוריד את הדיזל לאגרת הבנזין.

אבי קרמר: זאת פעולה קלה.

אבי קרמר: הפעולה השניה שהוא עושה, בכפוף למציאת פתרון טכני, הוא מוריד את זה לאגרה המוטלת על מוניות.

אבי קרמר: הוא כתב את זה "בכפוך למציאת פתרון טכני", ועכשיו האמירה היתה: "אין לי פתרון טכני".

בועז סופר: כלומר, אסור לי שאני אבדוק.

בועז סופר: ואני בא בשיא ההגינות ובשיא היושר, ואומר: באמת שבדקתי.

בועז סופר: מיסויית, כלכלית, משפטית, מחשובית.

אבי קרמר: יש לנו פתרון.

בועז סופר: לכם יש פתרון, אבל אני צריך למצוא את הפתרון ולא אתם, עם כל הכבוד.

אבי קרמר: אבל הפתרון קיים – לנכים יש לך פתרונות ובכל המקומות יש לזה פתרון.

בועז סופר: מה הקשר לנכים?

בועז סופר: נכים משלמים 17 ש"ח, לא משנה איזה רכב.

בועז סופר: מה הקשר?

אבי קרמר: אבל יש לך את ההחרגה.

אבי קרמר: את אותה החרגה אתה יכול לעשות על רכב לימודים.

בועז סופר: אני לא יכול לעשות החרגה – יש לכם שני כלי רכב.

בועז סופר: מה אתם לא מבינים בזה?

אבי קרמר: משרד התחבורה יכול לתת לך היום בהינף יד - - -

בועז סופר: הבנתי: אתה תמכור, ואז תבוא למשרד הרישוי ותגיד להם: רגע, סליחה רבותיי, אני רוצה שהרכב השני יהיה עכשיו הראשון.

בועז סופר: אחרי יומיים אתה תחליף.

בועז סופר: באמת, אתם לא רציניים.

אבי קרמר: אתם יודעים שרכב לימוד נהיגה זה כתם לכל החיים.

אבי קרמר: אני מוכן לתת לך הצעה אחרת:

אבי קרמר: אנחנו נשאר עם אותן אגרות כפי שהן קיימות היום, ותמחקו את הסעיף שבו כתוב "הרכב הוא לימוד נהיגה".

בועז סופר: מה הקשר?

בועז סופר: אתה מבקש ממני הטבת מס.

אבי קרמר: כי אף אחד לא מתנדב מיוזמתו לרשום את עצמו כרכב לימוד נהיגה, כי זה הפסד של עשרות אלפי שקלים.

אבי קרמר: ואין אדם שירצה להכניס את הרכב שלו לאלפית השניה כדי להיות מורה נהיגה.

אבי קרמר: אין קומבינה בקטע הזה.

אבי קרמר: אז אתה חושב שמישהו בשביל 600 ש"ח ירשום את הרכב שלו כך?

אבי קרמר: הרי בסיכומו של דבר אתה יודע שבשנת 2008 הכל יהיה 600 ש"ח.

אבי קרמר: זה היה הסיכום.

1028: ממש מרמים - - -

אמנון כהן: חבר הכנסת בנלולו, הוא אמר הכל על השולחן.

אמנון כהן: למה אתה אומר רמאות?

אמנון כהן: בוועדת הכספים תדבר כך, אצלי אל תדבר כך.

אמנון כהן: בא פקיד, אל תגיד לי רמאות ודברים כאלה.

אמנון כהן: תגיד אם זה מקובל עליך או לא מקובל עליך.

1028: נציג האוצר היה אמור להביא לכאן את הפתרון, בכפוף לסיכום הזה.

1028: הוא לא הביא לכאן את הפתרון.

1028: הסיכום שביני לבינו היה שהוא היה צריך להביא לכאן את הפתרון – איך משרד התחבורה מבצע את התשלום עבור רכב אחד בלבד.

אמנון כהן: יש לך פתרון?

בועז סופר: לא.

בועז סופר: אמרתי שאין לי פתרון.

1028: מהרגע שבו זה סוכם – הוא כתב לי את המכתב ב-25 לספטמבר, ובאותו זמן הוא אמר לי: דני, תביא את הדיון לוועדת הכלכלה, ואני אביא לשם את הפתרון עם משרד התחבורה.

1028: אני צודק?

בועז סופר: אם היית יודע, הייתי כותב שיש פתרון.

בועז סופר: מה, אני משחק משחקים?

1028: קיימת דיון בנושא?

בועז סופר: בוודאי שקיימתי דיון.

1028: ואין פתרון?

אמנון כהן: מה אתה מציע לעשות?

1028: אני מציע דבר אחד פשוט: על פי הסיכום ביננו: לקבל תשלום עבור רכב אחד, כפי שמשלמים על המוניות.

1028: אני מבקש שבועז יביא את הפתרון ביחד עם משרד התחבורה.

אמנון כהן: אבל אני צריך לקבל עכשיו החלטה.

אמנון כהן: אם לא, הנושא נדחה.

אתי בנדלר: גם אם הוועדה - - - זה מחייב חקיקה.

אתי בנדלר: אם הוועדה תחליט שהיא מסכמת את זה, אז מה, והם לא יביאו את חקיקת המשנה - - -

דוד טל: הם נותנים לזה גושפנקה.

דוד טל: בועז יקיים את זה.

דוד טל: הוא לא היה מביא את זה לכאן אם הוא לא מתכוון לקיים את זה.

אתי בנדלר: ואם אתה תחליט שהוא לא יתקן את התקנות?

בועז סופר: גברתי היועצת המשפטית, יש היום הנחיה של יושב-ראש הכנסת ביחס למה שיש להעלות ומה לא להעלות.

בועז סופר: יכולתי לומר: 70 מיליוני ש"ח – אני רוצה לראות שיושב ראש הכנסת יאשר.

בועז סופר: אני לא מבין – אני מתחייב - - -

אתי בנדלר: מה הקשר בין הנחיית היושב ראש לענין הזה?

אתי בנדלר: אני מדברת על כך שהסיכומים שאתם הגעתם אליהם מחייבים תיקונים בחקיקת משנה, אם הבנתי נכון.

בועז סופר: אין שום ויכוח.

בועז סופר: אבל יש מחויבות של משרד האוצר.

בועז סופר: ואם אני כאן אומר את מילתי, זו מחויבות שלטעמי היא חזקה יותר מחקיקה.

בועז סופר: אנחנו נביא את זה לחקיקה, אבל - - - את חושבת שאם היתה לי חקיקה פורמלית זה היה שונה?

אתי בנדלר: זה משפט חזק מאוד – אם מחויבות של פקיד בכיר באוצר חזקה מחקיקה - - -

בועז סופר: לא השוויתי את - - - סטוטוטרית לחוק.

בועז סופר: כרצונכם.

אמנון כהן: חבר הכנסת בנלולו, אני צריך להחליט כאן: האם לאשר?

1028: אדוני היושב ראש, אני לא מורה נהיגה.

1028: יש כאן חברים – אני מבקש לאשר את הסיכום הזה ככתבו וכלשונו.

1028: בנוסף, אני מבקש שנתנה זמן לידידי בועז סופר, על מנת להכין - - -

אמנון כהן: - - -

1028: הוא עובד – הוא פקיד.

1028: אני לא יודע אם אני אהיה בכנסת הבאה; הוא פקיד, והוא יודע מה הוא צריך לעשות.

1028: לכן אני מבקש לקבל את זה, בכפוף להבאת פתרון לאופן הביצוע הטכני.

דוד טל: אומר לך בועז שאין לו פתרון.

דוד טל: אני לא רוצה לשקר אף מורה נהיגה, שיחשבו שיש איזשהו פתרון.

בועז סופר: אני לא מתכוון להתנצח, כי אני לא מרגיש נוח שבאים ואומרים "תמצא פתרון".

בועז סופר: כשאתה, חבר הכנסת בנלולו, אמרת לי למצוא פתרון לעובדים הזרים, ואמרת לי שאני אמצא – ומצאתי בעובדים הזרים.

בועז סופר: אז אתה יודע יפה מאוד שאם אנחנו יכולים אנחנו באים.

בועז סופר: נכון או לא נכון?

אמנון כהן: כמה זמן?

בועז סופר: ראשית, למען הסר ספק: החקיקה לא דרושה את אישורה של ועדת הכלכלה אלא של ועדת הכספים.

בועז סופר: פחת זה תיקון חקיקה, אגרה זה תיקון חקיקה.

1028: תקנות או חקיקה?

בועז סופר: תקנות.

אתי בנדלר: חקיקת משנה.

בועז סופר: תיאום הוצאות זה ענין של נוהל שלנו.

בועז סופר: לכן שני הדברים – גם האגרה וגם הפחת – אנחנו יכולים להיערך לרבעון הראשון של 2006, וזאת במאה אלף סייגים, בכפוף לחוות דעתו של יושב ראש ועדת הכספים.

בועז סופר: החקיקה מבחינתנו תהיה גמורה ברבעון הראשון של 2006 – בחירות או לא בחירות.

1028: אדוני היושב ראש, הסיכום היה גם שב-1 בינואר 2006 מתחיל הסיכום.

1028: אם הוא לא מביא את הפתרון ברבעון אנחנו שוב דוחים את זה.

1028: אני מבקש שהדבר הזה יתחיל ב-1 בינואר 2006 כפי שנקבע ביני לבינו.

דוד טל: כך זה נקבע?

בועז סופר: אין ויכוח.

בועז סופר: אבל טכנית – הדיון הזה - - - כשבאים ואומרים בואו נאשר את הדיון ב-5 בדצמבר, מר שוקי שדה, ולא רלוונטי בכלל כמה הוא רוצה, לא יכול לשלוח רישיונות ל-1 בינואר, כיוון שהם כבר יצאו – הוציאו אותם כבר חודש וחצי לפני כן.

קריאות: - - -

1028: מי כותב את האגרה?

בועז סופר: משרד התחבורה באישור שר האוצר.

1028: מי כותב אותה?

אתי בנדלר: היא מאושרת בוועדת הכספים, ועד שלא יביאו הצעה לוועדת כספים וההצעה תאושר שם, זה לא יהיה.

אתי בנדלר: הם יכולים להסכים לזה אלף פעמים, אבל בחוקית זה לא תופס.

1028: אתה סיכמת אתי שזה מתחיל ב-1 לינואר 2006.

בועז סופר: אנחנו מקיימים דיון ב-5 בדצמבר – איזה - - - אתה רוצה שאני אעשה?

1028: אתה סיכמת אתי.

1028: אתה אמרת לי שזה מתחיל ב-1 בינואר 2006.

בועז סופר: אני חושב שיש כאן בילבול קל: כשמסכמים סוגרים את כל הפרטים – לא - - -

1028: אני לא פקיד באוצר.

1028: אני סיכמת אתך.

אמנון כהן: חבר הכנסת בנלולו, מה אתה מציע – לדחות את זה לשנה הבאה?

1028: אני לא דוחה, אני רוצה שזה יתבצע ב-1 בינואר 2006.

אמנון כהן: ועדת הכלכלה מסכמת כך: אנחנו סומכים על הרשויות ועל הסיכום שעשיתם.

אמנון כהן: אנחנו מאשרים את הנושא של הסדר סוגיות מיסוי שנות – מורי נהיגה.

אמנון כהן: אנחנו מכבדים את הסיכום ביניכם, את מה שהיה.

אמנון כהן: את כל השלבים הטכניים – אגרה ופחת וכל הלאה – אנחנו מבקשים מנציג האוצר מר בועז סופר להשתדל מאוד להגיע עם זה עד סוף שנת התקציב הזאת.

אמנון כהן: אם צריך את הסיוע שלנו לבוא לאוצר או למי שצריך – גם חבר הכנסת בנלולו וכולנו נרתמים לעזור אם אפשר - - - את השנה הזאת.

אמנון כהן: אנחנו מקווים שבכוחות משותפים, כולל בהתערבותנו בוועדת הכספים עם חבר הכנסת ליצמן.

אמנון כהן: גם שם, אם צריך, אנחנו ננסה - - -

בועז סופר: חשוב להבהיר: פחת אני יכול לעשות גם בפברואר, כי זה בכל מקרה - - - זאת לא בעיה.

בועז סופר: רק האגרה היא בעייתית.

בועז סופר: זה ענין טכני, רבותיי.

דפנה עין דור: לא כולם מחדשים ב-1 בינואר; זה פרוס על פני כל השנה.

קריאה: מתי זה כן יהיה?

בועז סופר: ב-1 באפריל, סופי.

קריאה: - - -

בועז סופר: 1 במרץ.

אתי בנדלר: אני מציעה לא לקבל - - - ולא להודיע למליאה שום דבר.

אתי בנדלר: כרגע היא לא תקודם.

אתי בנדלר: אי אפשר להחיל עליה רציפות - - -

אמנון כהן: את הצעת החוק של חברת הכנסת בלומנטל אני שומר בוועדה – אם יהיו חס וחלילה חריקות בגלגלים, יש לנו הצעת חוק שנוכל לעשות אתה משהו.

1028: לאור הסיום הנחמד הזה, אני מבקש להוסיף: אני מודה ליושב ראש הוועדה, ואני מודה לפקיד האוצר, סגן מנהל רשות המסים מר בועז סופר.

1028: אני מודה לחברת הכנסת נעמי בלומנטל, ואני מבקש לסיים בדבר אחד: ראשית, אני מאשר שאני מקבל את ההצעה שזה יתחיל ב-1 במרץ.

1028: אבל מי ששילם מינואר ועד ה-1 במרץ – כפי שסיכמנו ביני לבין בועז, ב-1 לינואר 2006 – יקוזז בפעם הבאה.

אתי בנדלר: אין שום אפשרות.

בועז סופר: לא - - -

אמנון כהן: חברת הכנסת המציעה, נעמי בלומנטל, בבקשה.

נעמי בלומנטל: הלא הצעת החוק נבעה מכך שראינו את המצוקות ואת הבעיות שקיימות אצל מורי הנהיגה.

נעמי בלומנטל: אני חושבת שרוב אזרחי מדינת ישראל בכלל לא מעלים בדעתם שרכבו של מורה הנהיגה לא נחשב רכב עבודה.

נעמי בלומנטל: האמת היא שרצינו לכת הרבה יותר רחוק בהקשר של מסי קניה וכדומה, כדי לעודד את המקצוע, שהוא מקצוע שאמור לחסוך בחיי אדם, ולהיות עזר במאבק בתאונות הדרכים.

נעמי בלומנטל: לכן רצינו לתת מעבר להקלות איזושהי יוקרה למקצוע, מעבר למה שיש היום.

נעמי בלומנטל: אני מקווה שלאור הדיונים שהתקיימו כאן בוועדת הכלכלה – בראשותו של חבר הכנסת שמחון ולאחר מכן של אדוני חבר הכנסת אמנון כהן – נמצא את הדרך יחד עם כנסת ישראל, עם האוצר ועם כל הרשויות שבה מורי הנהיגה יזכו גם לכבוד הראוי למקצוע, כדי שנוכל להלחם בצורה הרבה יותר טובה בתאונות הדרכים.

נעמי בלומנטל: אם זה הופך להיות מקצוע שהוא חפ-לף כזה, גם השיעורים וגם המיומנות שיש לנהגים ייראו כך.

נעמי בלומנטל: לפיכך, אני רוצה להודות ליושב ראש הוועדה חבר הכנסת אמנון כהן, לחבר הכנסת דני בנלולו, שעשה מעל ומעבר – הוא באמת ישב הרבה שעות עם האוצר כדי להגיע להבנות בשלב הזה.

נעמי בלומנטל: אנחנו נראה מה עוד נחוץ כדי לקדם את הענין.

אמנון כהן: אני רוצה להודות למר בועז סופר.

אמנון כהן: אתם יודעים, הקדוש-ברוך-הוא מזווג זיווגים, ויש לו גם זיווג מצוין – אני נעזר בה גם בפן השני.

בועז סופר: זוגתי שתחיה.

לאה ורון: היא עובדת במרכז המחקר והמידע של הכנסת, ומאוד עוזרת לנו בוועדה.

אמנון כהן: יישר כוח.

איוב קרא: אני רוצה לומר לאוצר, לבועז: אתם מסתכלים על מורי הנהיגה בראיה שהם יתומים, כביכול, שאף אחד לא דואג להם.

אמנון כהן: בועז דואג להם.

איוב קרא: אני זוכר את המלחמות שהתנהלו בנושא ההכרה בדלק וכל הנושאים הללו.

איוב קרא: לכן אתם צריכים לדעת שמדובר באנשים קשי יום.

איוב קרא: אין מיליונרים שהם מורי נהיגה.

איוב קרא: זה אדם שמתפרנס בקושי.

איוב קרא: בין אם מדובר במורה נהיגה או בנהג מונית – אלה אנשים שבקושי מביאים פרנסה למשפחה שלהם.

איוב קרא: תסתכלו עליהם בפרופורציה הזאת.

איוב קרא: אנחנו צריכים שאנשים לא יילכו הביתה ויירשמו בלשכות התעסוקה.

איוב קרא: אנחנו רוצים את מורי הנהיגה חיים בכבוד.

איוב קרא: אני חושב שזאת פרופורציה שצריך לשנות אותה בחשיבה.

איוב קרא: לכן אני חושב שצריך להסתכל על הדברים ברוח שאותה ציינתי, ולא ברוח לפיה אפשר להוציא עוד כמה גרושים מהאנשים.

איוב קרא: חשוב להסתכל עניינית על מורי הנהיגה.

איוב קרא: חשוב לנו מאוד.

איוב קרא: פשוט אסור שהמצב הזה יימשך.

אבי קרמר: ראשית, אני רוצה להודות לוועדה ולנציג האוצר מר בועז סופר על הדרך שבה אנחנו הולכים ביחד.

אבי קרמר: אולי אנחנו הולכים אחד קדימה ושניים אחורה, אבל אני מקווה שבטנגו הזה נגיע לתחנה הסופית.

אבי קרמר: עם זאת, אני חושב שאם הסיכום יאומץ ככתבו וכלשונו, ובכוונתו – נשמח מאוד אם הוועדה, בשיתוף חברי הכנסת בנלולו, קרא ויושב ראש הוועדה – יעזרו למצוא פתרון טכני איך להפוך את זה לאגרה כמו למוניות.

אבי קרמר: כי באמת מדובר בפתרון טכני, ובאמת מדובר בכסף קטן לאוצר ובכסף גדול למורים.

אמנון כהן: אנחנו הצענו מראש את הסיוע שלנו – גם חברי הכנסת וגם יושב ראש הוועדה – גם עם ועדת הכספים וגם עם השרים.

אמנון כהן: אין בעיה.

אמנון כהן: אנחנו לשרותכם.

אמנון כהן: תודה רבה, הישיבה נעולה.